Na temelju članka 1. stavka 2. Zakona o blagdanima, spomendanima i neradnim danima u Republici Hrvatskoj (Narodne novine broj 110/19) i članka članka 29. Statuta Grada Vrbovskog (“Službene novine Grada Vrbovskog“ 4/18, 5/18 i 3/21) Gradsko vijeće Grada Vrbovskog na \_\_\_\_. sjednici dana \_\_\_\_\_\_\_\_\_\_\_\_\_\_, donosi

**O D L U K U**

**o obilježavanju blagdana, spomendana i**

**drugih značajnih datuma za Grad Vrbovsko**

**Članak 1.**

(1) Ovom Odlukom određuju se blagdani, spomendani i značajni datumi za Grad Vrbovsko koji se obilježavaju polaganjem vijenca i/ili paljenjem svijeće i održavanjem svečanosti i drugih aktivnosti.

(2) Polaganje vijenaca i paljenje svijeća obavlja se kod spomenika hrvatskim braniteljima poginulim u Domovinskom ratu na gradskom groblju „Krš“ , kod centralnog križa na gradskom groblju „Krš“ , kod spomen ploče palih boraca na gradskom groblju „Krš“ ili na drugom odgovarajućem mjestu.

**Članak 2.**

(1) Polaganje vijenca obavlja se povodom blagdana, spomendana i značajnih datuma, uoči ili na sam dan.

(2)  Kod spomenika hrvatskim braniteljima poginulim u Domovinskom ratu na gradskom groblju „Krš“ obilježavaju se polaganjem vijenca i paljenjem svijeća sljedeći blagdani:

*a) 14.ožujka - Dan Grada Vrbovskog*

*b) 30. svibnja –Dan državnosti*

*c) 5. kolovoza – Dan pobjede i domovinske zahvalnosti i Dan hrvatskih branitelja*

(3) Kod spomen ploče palih boraca na gradskom groblju „Krš“ obilježava se polaganjem aranžmana i paljenjem svijeća sljedeći blagdan:

*a) 22. lipnja – Dan antifašističke borbe*

(4) Kod centralnog križa na gradskom groblju „Krš“ obilježava se polaganjem aranžmana i paljenjem svijeća sljedeći spomendan i blagdan:

*a) 23. kolovoza – Europski dan sjećanja na žrtve totalitarnih i autoritarnih režima – nacizma, fašizma i komunizima*

*b) 18.studenoga – Dan sjećanja na žrtve Domovinskog rata i Dan sjećanja na žrtvu Vukovara i Škabrnje*

Na dan 18. studenog dozvoljeno je paljenje svijeća uz ulicu Ivana Gorana Kovačića i ulicu Dobra, a uputno je da stanovnici pale svijeće i u svojim domovima.

(5) Polaganje vijenca i/ili paljenje svijeća može se obavljati i u druge značajne dane tijekom godine sukladno prijedlogu gradonačelnika ili gradskog vijeća o čemu će se donijeti posebna Odluka.

(6) Na značajne datume mogu se održavati sveta misa i liturgija, mimohodi te razna događanja i druge popratne aktivnosti u organizaciji Grada Vrbovskog, gradskih ustanova, udruga s područja Grada Vrbovskog i drugih.

**Članak 3.**

(1) Vijenac u ime Grada Vrbovskog polažu gradonačelnik, predsjednik gradskog vijeća, gradski vijećnici.

(2) Polaganje vijenca mogu obavljati i predstavnici državnih tijela, udruga, političkih stranaka, gradskih tvrtki, gradskih ustanova, obitelji poginulih i umrlih branitelja i ostali.

**Članak 4.**

(1) Odavanje počasti obavlja se polaganjem vijenca, paljenjem svijeća i minutom šutnje.

(2) Počast prvo odaju predstavnici Grada Vrbovskog, a zatim predstavnici državnih tijela, udruga, političkih stranaka, gradskih tvrtki, gradskih ustanova, obitelji poginulih i umrlih branitelja i ostali.

**Članak 5.**

(1) Jedinstveni upravni odjel Grada Vrbovskog na prikladan način obavještava sve predstavnike o mjestu i vremenu polaganja vijenca s utvrđenim protokolom.

(2) Polaganje vijenca obavlja se na svečan i dostojanstven način.

**Članak 6.**

Dan Grada Vrbovskog, 14. ožujka obilježava se i održavanjem svečane sjednice gradskog vijeća Grada Vrbovskog, svetim misama i liturgijama te raznim događanjima i drugim popratnim aktivnostima u organizaciji Grada Vrbovskog, gradskih ustanova, udruga s područja Grada Vrbovskog i drugih.

**Članak 7.**

Ova Odluka stupa na snagu osmoga dana od dana objave u „Službenim novinama Grada Vrbovskog“ .

**KLASA:**

**URBROJ:**

**Vrbovsko,**

**GRADSKO VIJEĆE**

**GRADA VRBOVSKOG**

**Predsjednica**

**Jasna Božić, dipl.oec.**

**Obrazloženje**

Zakonom o blagdanima, spomendanima ineradnim danima u Republici Hrvalskoj

(Narodne novine bro.j 110/19) određeni su blagdani, spomendani i neradni dani u Republici

Hrvatskoj te je propisano da se navedeni dani obilježavaju primjereno i dostojanstveno.

Obilježavanje blagdana na području Grada Vrbovskog dosada nije bilo uređeno niti jednom odlukom pa se sada predlaže donošenje ove odluke koja će biti okosnica za obilježvanje važnih državnih blagdana kao i dana Grada.

Blagdani i značajni datumi obilježavali bi se polaganjem vijenca i/ili paljenjem svijeća kod spomenika hrvatskim braniteljima poginulim u Domovinskom ratu na gradskom groblju Krš, kod centralnog križa na gradskom groblju Krš, kod spomen ploče palih boraca na gradskom groblju Krš ili na drugom odgovarajućem mjestu. Vijenac u ime Grada Vrbovskog polažu gradonačelnik, predsjednik gradskog vijeća, gradski vijećnici, a polaganje vijenca mogu obavljati i predstavnici državnih tijela, udruga, političkih stranaka, gradskih tvrtki, gradskih ustanova, obitelji poginulih i umrlih branitelja i ostali.

Nacrtom prijedloga odluke uvršteno je da se Dan Grada Vrbovskog, 14. ožujka obilježava i održavanjem svečane sjednice gradskog vijeća Grada Vrbovskog, svetim misama i liturgijama te raznim događanjima i drugim popratnim aktivnostima u organizaciji Grada Vrbovskog, gradskih ustanova, udruga s područja Grada Vrbovskog i drugih.